1. Рапортна-фрызавая кампазіцыя – адзін альбо некалькі элементаў рытмова паўтараюцца ў гарызантальным (традыцыйная фіранка) ці вертыкальным накірунку. Светавы паток у дадзеным выпадку не надта перабіваецца, калі паласа фрызу размяшчаецца па нізе ці па версе вакна. Такі тып добра падыходзіць для арганізацыі дэкаратыўнага аздаблення шэрагу вокнаў аднаго памяшкання ці паверху. Рытмовае паўтарэнне аднолькавых матываў стварае ўражанне цэльнасці. Можна візуальна выдзяліць адно альбо некалькі цэнтральных вокнаў за кошт выкарыстання ў іх праёмах элементаў большага памеру, альбо сюжэтных кампазіцый.